stanford-oval/wikipedia huggingface dataset:
Vaggerydin kunta
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Byarum-Bondstorp
Tofteryd
Hagshult
Åker
Svenarum
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Bondstorp
Byarum
Hagshult
Svenarum
Tofteryd
Åker
Seurakunnat > Kirkot

Bondstorpin kirkko
Byarumin kirkko
Hagshultin kirkko
Svenarumin kirkko
Tofterydin kirkko
Vaggerydin kirkko
Åkerin kirkko
Aiheesta muualla

Wikimedia Commonsissa on kuvia tai muita tiedostoja aiheesta .
Vaggerydin kunnan kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Vaggeryds kommun – Kuntajaon kehitys on käännöstä.
Jönköpingin läänin kunnat
Kartta Vaggerydin kunnan piireistä.
Käännös suomeksi
Väyläalus Seili

| Väyläalus Seili |
| --- | --- |
 Väyläalus Seili
Tyyppi:  väyläalus
Lippuvaltio:   Suomi
Kotipaikka:  Helsinki
IMO-numero:  7817048
MMSI-numero:  230110670
Tunnuskirjaimet:  OIRO
Rakennustelakka:  Rauma-Repola Oy, Savonlinnan telakka
Vesillelasku:  1979
Tekniset tiedot
Pituus:  50,5 m
Leveys:  12,2 m
Syväys:  5,0 m
Koneteho:  3 * 800 kW
Jääluokitus:  1A
Nopeus:  12,5 kn
Hyttejä:  17
Miehistö:  25
Muuta:  Sisaralukset: va Letto, EVA-316 (ent. Lonna)
Väyläalus Seili (IMO 7817048) on Meritaito Oy:n väylänhoitoalus, jonka toiminta-alueeseen kuuluu Suomenlahti. Väylien kunnossapidon lisäksi alusta käytetään myös jäänmurto- ja hinaustehtävissä ja siinä on valmius öljyntorjuntaan.
Sen kaksi 360 astetta kääntyvää kääntöpotkuria ja dynaaminen paikannusjärjestelmä mahdollistavat laivan pitämisen paikallaan automaattisesti.
Palvelus

Seili oli peruskorjattavana 1991 ja 19. helmikuuta 2004 alukselle tehtiin peruskorjaus Olkiluodossa, Aslemetals Oy:n telakalla. Laivaa pidennettiin 7,8 metriä lisäämällä keskelle runkoa öljynkeräyksessä käytettävät varastotankit ja keräyslaitteistot. Samalla uusittiin aluksen kuljetuskoneisto, palosammutustykit ja hätähinauslaitteisto.
Seili osallistui Viron rannikolla Runner-4 kuivarahtialuksesta vuotaneen öljyn keräämiseen 16. maaliskuuta 2006.
Aiheesta muualla

Wikimedia Commonsissa on kuvia tai muita tiedostoja aiheesta .
Seilin ja Leton kotisivu (Arkistoitu – Internet Archive)
Ympäristökeskuksen tiedote perusparannuksesta
Ahmed Jasawin mausoleumi

| Ahmed Jasawin mausoleumi |
| --- | --- |

Maailmanperintökohde
Sijainti:  Türkistan, Kazakstan  43°17′35″N, 68°16′28″E
Kriteerit:  I, III, IV
Tunnusnumero:  1103
Valintahistoria
Valintavuosi:  2003
 Ahmed Jasaw
Ahmed Jasawin mausoleumi (kaz. Қожа Ахмет Яссауи кесенесі) on keskeneräinen mausoleumi Türkistanin kaupungissa Etelä-Kazakstanissa. Se on rakennettu 1389-1405. Rakennustyöt lopetettiin Timur Lenkin kuoltua. Se on nimetty uskonnollisen vaikuttujan Ahmed Jasawin mukaan. Ahmed Jasawin mausoleumi on yksi suurimmista ja parhaiten säilyneistä rakennuksista Timuridien dynastian ajalta. Ahmed Jasawin mausoleumi valittiin vuonna 2003 UNESCOn maailmanperintöluetteloon.
Mausoleumi kaupungin kartalla
Aiheesta muualla

Kuvia tai muita tiedostoja aiheesta Ahmed Jasawin mausoleumi Wikimedia Commonsissa
Ahmed Khalil

| Henkilötiedot |
| --- | --- | --- |
Syntymäaika: 21. joulukuuta 1994 (ikä 29)
Syntymäpaikka: Kairouan, Tunisia
Pelipaikka: puolustava keskikenttä
Pituus: 187 cm
Seura
Seura: Club Africain
Pelinumero: 5
Seurat
| Vuodet | Seura | O (M) |
| 2013–2014 2014– | JS Kairouan Club Africain | 17 (0) 61 (2) |
Maajoukkue
| 2016– |  Tunisia | 4 (0) |
 Seurajoukkueuran tilastot kattavat vain kansalliset sarjat, päivitetty 19. kesäkuuta 2018.  Maajoukkueuran tilastot päivitetty 29. kesäkuuta 2018.
Ahmed Khalil (arab. أحمد خليل‎, s. 21. joulukuuta 1994 Kairouan) on tunisialainen jalkapalloilija. Keskikentällä pelaava Khalil edustaa Tunisian pääsarjassa pelaavaa Club Africainia.
Maajoukkueura

Khalil pelasi ensimmäisen maaottelunsa 26. tammikuuta 2016 Nigeriä vastaan CHAN-turnauksessa.
Khalil oli mukana myös 2017 Afrikanmestaruuskilpailuissa, jossa Tunisian turnaus päättyi puolivälieriin.
Kesäkuussa 2018 Khalil valittiin Tunisian maajoukkueeseen 2018 MM-kilpailuihin Venäjälle. Hän pelasi kisoissa yhden ottelun Panamaa vastaan.
We Think the World of You

| We Think the World of You |
| --- | --- |

Ohjaaja:  Colin Gregg
Käsikirjoittaja:  Hugh Stoddart
Perustuu:  J. R. Ackerleyn romaaniin
Tuottaja:   Paul Cowan  Tommaso Jandelli 
Säveltäjä:  Julian Jacobson
Kuvaaja:  Michael Garfath
Leikkaaja:  Peter Delfgou
Pääosat:   Gary Oldman  Alan Bates 
Valmistustiedot
Valmistusmaa:  Yhdistynyt kuningaskunta
Tuotantoyhtiö:   British Screen Productions  Channel Four Films  Gold Screen Films 
Ensi-ilta:   1988-09-1616. syyskuuta 1988 (Kanada)  1989-09-2222. syyskuuta 1989 (Yhdistynyt kuningaskunta)  
Kesto:  92 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
We Think the World of You on vuonna 1988 ensi-iltansa saanut brittiläinen draamakomediaelokuva, jonka on ohjannut Colin Gregg. Tragikomedian pääosissa ovat Gary Oldman ja Alan Bates, ja se perustuu J. R. Ackerleyn samannimiseen romaaniin (1960), jonka pohjalta Hugh Stoddart sovitti elokuvan käsikirjoituksen. Elokuvan tuottivat Tommaso Jandelli ja Paul Cowan.
We Think the World of You kuvattiin tammi-toukokuun välisenä aikana 1988. Elokuva sai ensi-iltansa Toronton elokuvajuhlilla Kanadassa 16. syyskuuta 1988. Kotimaan ensi-iltansa elokuva sai Isossa-Britanniassa 22. syyskuuta 1989. We Think the World of You -elokuvan VHS-julkaisu julkaistiin ensi kerran Yhdysvalloissa vuonna 1989 ja DVD-julkaisu Isossa-Britanniassa 2010.
Juoni

We Think the World of You sijoittuu 1950-luvun Lontooseen ja kertoo nuoresta Johnny-nimisestä miehestä (Gary Oldman), joka joutuu vankilaan. Hän antaa rakkaan Evie-koiransa hoidettavaksi entiselle rakastajalleen ja parhaalle ystävälleen Frankille (Alan Bates). Kun Johnny vapautuu vankilasta, hän joutuu kohtaamaan vaikeuksia kotonaan. Kaiken lisäksi hän ehkä joutuu luopumaan koirastaan.
Näyttelijät

| 0 | 1 | 2 |
| --- | --- | --- |
|  Gary Oldman  | … |  Johnny Burney   |
|  Alan Bates  | … |  Frank Meadows   |
|  Max Wall  | … |  Tom Burney   |
|  Liz Smith  | … |  Millie Burney   |
|  Frances Barber  | … |  Megan   |
|  Ryan Batt  | … |  Dickie   |
|  Kerry Wise  | … |  Rita   |
|  Sheila Ballantine  | … |  Margaret   |
|  David Swift  | … |  Bill   |
|  Pat Keen  | … |  neiti Sweeting   |
|  Ivor Roberts  | … |  Harry   |
|  Paula Jacobs  | … |  Deidre   |
|  Barbara New  | … |  rouva Grant   |
Aiheesta muualla

We Think the World of You Internet Movie Databasessa (englanniksi)
We Think the World of You Elonet.
We Think the World of You AllMoviessa. (englanniksi)
We Shall Overcome

Joan Baez esittää kappaleen Valkoisessa talossa helmikuussa 2010.
We Shall Overcome (suomeksi myös Rauha sodan voittaa) on yhdysvaltalainen protestilaulu. Se tunnettiin Yhdysvaltain kansalaisoikeusliikkeen ja lähes kaikkien muidenkin 1960-luvun demokraattisten joukkoliikkeiden tunnuslauluna.
Historia

Laulun innoittajana on Charles Albert Tindley -nimisen mustan pastorin vuonna 1900 julkaisema virsi ”I’ll Overcome Some Day”. Melodia on myös lähes sama kuin vanhassa negrospirituaalissa ”No More Auction Block”, jonka aiheena on orjuuden lakkauttaminen, ja 1800-luvun lopulla syntyneessä Yhdysvaltain mustien uskonnollisessa kansanlaulussa ”I’ll Be All Right”. Tindleyn virsi tuli 1900-luvun alussa suosituksi Etelävaltioissa työväenliikkeen taistelulauluna lakkojen aikana. American Tobacco Companyn Charlestonin tehtaiden pääosin mustat tupakkatyöläiset lauloivat talven 1945–1946 lakkomarssien aikana sen muunnelmaa ”I Will Overcome”. Tiettävästi Lucile Simmons -niminen työläisnainen keksi korvata sanan ”I” (minä) sanalla ”We” (me). Lakon päättymisen jälkeen eräät siihen osallistuneet esittelivät laulun Zilphia Hortonille, tennesseeläisen Highlander Folk School -kansanopiston valkoiselle musiikinopettajalle. Horton opetti vuosien varrella laulun useille oppilailleen, joihin lukeutui folklaulaja Pete Seeger. Seeger muutti laulun nimen ja pääsäkeen muotoon ”We Shall Overcome” sekä lisäsi kaksi uutta säettä. Folklaulajat Guy Carawan ja Frank Hamilton muokkasivat vielä laulun rytmiä, jolloin se sai nykyisen muotonsa.
Seeger ja Horton julkaisivat laulun sanat ensi kerran vuonna 1948 People’s Songs -nimisessä vihkosessa. Martin Luther King kuuli We Shall Overcomen ensi kerran Seegerin laulamana Highlander-opiston 25-vuotisjuhlissa vuonna 1957. Hortonin kuoltua hänen seuraajansa Carawan esitti laulun kansalaisoikeusjärjestö Student Nonviolent Coordinating Committeen perustamiskokouksessa Raleigh’ssa vuonna 1960, minkä jälkeen se alkoi levitä rotuerottelun lakkauttamista vaatineen Yhdysvaltain kansalaisoikeusliikkeen piirissä. Mielenosoittajat lauloivat sitä muun muassa vuoden 1963 Washingtonin-marssilla ja vuoden 1965 Selman mielenosoitusten aikana. Presidentti Lyndon B. Johnson lainasi laulun sanoja puhuessaan Yhdysvaltain kongressille maaliskuussa 1965 ja ehdottaessaan uuden äänioikeuslain säätämistä. Lopulta We Shall Overcomea käyttivät hengennostatuslauluna lähes kaikki 1960-luvun demokraattiset joukkoliikkeet Yhdysvalloissa ja Länsi-Euroopassa.
Tekijänoikeustilanne

Seeger, Carawan ja Hamilton rekisteröivät laulun tekijänoikeudet vuonna 1960. He lahjoittivat siitä saamansa rojaltit We Shall Overcome Fund -nimiselle rahastolle, jonka on tarkoitus tukea Yhdysvaltain mustien kansalaisaktivismia. Newyorkilainen tuomioistuin määräsi syyskuussa 2017, että laulun kertosäe ”We Shall Overcome…” ei voi olla tekijänoikeuksien alainen, koska se on epäitsenäinen muunnelma vanhemman laulun sanoista. Laulun oikeuksien omistajana esiintynyt Ludlow Music -kustantamo ilmoitti tammikuussa 2018 luopuvansa sekä sävelen että sanoituksen tekijänoikeuksista ja vapauttavansa koko kappaleen kenen tahansa vapaaseen käyttöön. Taustalla olivat laulun tunnetuimman version alkujaankin epäselvät tekijänoikeusmerkinnät, joiden vuoksi Ludlow Music ei ollut saanut tuomioistuinta vahvistamaan yhtiön yksinoikeutta siihen.
Suomennokset

Kappale tuli Suomeen 1960-luvun puolivälissä ja Tapio Lipponen suomensi sen nimellä ”Rauha sodan voittaa” vuonna 1965 tai 1966. Arvo Salo teki 1970-luvulla sosiaalidemokraattisen nuorisojärjestön käyttöön toisen suomennoksen otsikolla ”Tasavertaisuus”.
Aiheesta muualla

Wikimedia Commonsissa on kuvia tai muita tiedostoja aiheesta .
Lisää luettavaa aiheesta We Shall Overcome on Wikiaineistossa
Affiksi

Affiksi eli sanaliite on sanan runkoon liitettävä osa. Affiksit jaetaan alatyyppeihin sen mukaan, mihin ne sijoitetaan suhteessa sanavartaloon. Kieliteknisesti affiksit ovat morfeemeja.
Erilaisia affikseja

prefiksi eli etuliite, kuten esimerkiksi suomen negaatio /epä-/.
suffiksi eli jälkiliite, kuten esimerkiksi suomen yks. 1. persoonan omistusliite /-ni/. Suffiksit ovat suomessa erittäin yleisiä. Ne jaetaan seuraavasti:
infiksi on affiksi, joka tulee sanan (tai sanavartalon) sisään, esimerkiksi akkad. separatiivi /-ta-/, elûm 'mennä ylös' > etlûm 'mennä ylös jostakin'
sirkumfiksi tulee sekä sanavartalon alkuun että loppuun, esimerkiksi nahuatlin omistusliitteet tl-substantiiveissa: yks.1.persoona /no- -uh/ coá- 'käärme' > nocoáuh 'käärmeeni'
transfiksi on epäjatkuva affiksi, lähinnä seemiläisissä kielissä, esimerkiksi arabiassa, ktb 'kirja', josta transfiksillä i-ā saadaan (yksikkö) kitāb 'kirja', u-u (monikko) kutub 'kirjat' jne.
superfiksi vaikuttaa äänteiden suprasegmentaalisiin piirteisiin, kuten tooniin (esim. mbayn kielen frekventatiivi: rīyā 'jakaa' > ríyā 'jakaa monta kertaa')
Aiheesta muualla

Tieteen termipankki: Affiksi (kielitiede)
Aarre Paakkanen

Aarre Holger Paakkanen (11. heinäkuuta 1913 – 4. helmikuuta 1985) oli suomalainen kirjailija joka käytti salanimiä A. Holge ja Antti Nyrkki.
Paakkanen kirjoitti seikkailutarinoita 1940-luvulla myös Lukemisto-lehteen.
Teoksia

Salanimellä A. Holge:
Kolme kultaista kirvestä : romaani. Kivi, Helsinki 1945
Salanimellä Antti Nyrkki:
Nepalin kadonnut rubiini. Pellervo-seura, Helsinki 1948
What Is Love

What Is Love voi tarkoittaa seuraavia:
"What Is Love", Haddawayn kappale
"What Is Love", Howard Jonesin kappale
What Is Love?, Clean Banditin albumi
What Is Love?, Twicen EP
"What Is Love?", Twicen kappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”What Is Love”, voi hakea sivunnimihaulla, laajalla sivunnimihaulla tai tekstihaulla.
Andrew Green

| Andrew Green> Henkilötiedot |
| --- | --- |
Syntynyt: 14. kesäkuuta 1965 (ikä 59)
Kansalaisuus:   Iso-Britannia
Andrew Green (s. 14. kesäkuuta 1965) on brittiläinen Aston Martinin Formula 1 -tallin tekninen johtaja. Green työskenteli kesäkuusta 2010 lähtien Force Indialla ensin tallin insinööriosaston johtajana, ja vuodesta 2011 lähtien tallin teknisenä johtajana. Hänen työtehtävänsä jatkuivat myös tallin muuttuessa Racing Pointiksi. Aiemmin hän on työskennellyt muun muassa Jordanilla, BAR:lla, Jaguarilla ja Red Bullilla.
Algeti

| Algeti |
| --- | --- |
 Algeti-joki Manglisin lähellä.
Alkulähde:  Vähä-Kaukasus
Laskupaikka:  Mtkvari
Maat:  Georgia
Pituus:  108 km
Valuma-alue:  763 km²
Algeti (georg. ალგეთი) on 108 kilometrin pituinen joki Kvemo Kartlin hallintoalueella Georgiassa. Se virtaa Tetri tsqaron ja Marneulin piirikuntien läpi. Joki saa alkunsa Kldekari-vuorelta, virtaa ensin syvän, kallioisen laakson halki, kulkee sitten tasangolle ja yhtyy Mtkvari-jokeen sen oikeana sivuhaarana. Algetin laakson värikkäät maisemat on suojeltu vuonna 2007 perustetun Algetin kansallispuiston myötä.
Aiheesta muualla

Kuvia tai muita tiedostoja aiheesta Algeti Wikimedia Commonsissa
We Serve No One

| We Serve No One Virgin Snatch |
| --- | --- | --- |

Studioalbumin tiedot
 Julkaistu: 5. maaliskuuta 2014
 Tyylilaji: thrash metal
 Kesto: 46.42
 Levy-yhtiö: Mystic Production
Virgin Snatchin muut julkaisut
| Act of Grace 2008 | We Serve No One 2014 | Vote Is a Bullet 2018 |
We Serve No One on puolalaisen thrash metal -yhtye Virgin Snatchin järjestyksessään viides studioalbumi. Se julkaistiin 5. maaliskuuta 2014 levymerkillä Mystic Production.
Albumin kansikuvan on toteuttanut Maciej Kamuda.
Kappaleet

Coup de main – 1.26 (instrumentaali)
Sister Revolution – 4.33
Fingerprints – 4.37
Escape from Tomorrow – 4.29
We Serve No One – 3.11
No Justice, No Peace – 4.09
Answers to Nothing – 1.43 (instrumentaali)
Under Fire – 4.24
Promised Land – 4.58
Vive la hypocrisie! – 4.10
Disintegration – 4.46
Devil's Ride – 4.16
Kokoonpano

Zielony – laulu
Grysik – kitara
Paweł Pasek – kitara
Anioł – bassokitara
Jacko – rummut
Arvostelut

Metal Temple:
Aiheesta muualla

Albumi We Serve No One Encyclopaedia Metallum -sivustolla (englanniksi)
We Serve No One discogs.com -sivustolla
Virgin Snatch
| Zielony • Jacek Sławeński • Grysik • Piotr Wącisz • Paweł PasekPaweł Mąciwoda • Titus • Jacek Hiro • Novy |
| --- | --- |
Studioalbumit:  S.U.C.K. • Art of Lying • In the Name of Blood • Act of Grace • We Serve No One • Vote Is a Bullet
Katso myös:  Anal Stench • Acid Drinkers • Corruption • Sceptic • Scorpions
What I Did for Love

| ”What I Did for Love” David Guetta ft>  Emeli Sandé |
| --- | --- | --- |

Singlen tiedot
 Albumilta: Listen
 Julkaistu: 22. marraskuuta 2014
 Formaatti: Digitaalinen lataus
 Tuottaja(t): David Guetta, Giorgio Tuinfort
 Tyylilaji: EDM
 Kesto: 03.27
 Levy-yhtiö: What A Music, Parlophone
David Guettan muut singlet
| ”Dangerous” 2014 | ”What I Did for Love” 2014 | ”Hey Mama” 2015 |
Emeli Sandén muut julkaisut
| ”Free” 2013 | ”What I Did for Love” 2014 |   |
What I Did for Love on ranskalaisen musiikkituottaja David Guettan kappale hänen kuudennelta, Listen-studioalbumilta. Se sisältää brittiläisen laulaja-lauluntekijä Emeli Sandén esittämiä sanoja. Kappale julkaistiin digitaalisesti ladattavana Isossa-Britanniassa 22. marraskuuta 2014. Kappaleen sanoittivat Guetta, Giorgio Tuinfort, Breyan Stanley Isaac, Jason Evigan, Sam Martin, ja Sean Douglas. Guetta ja Sandé esittivät kappaleen ensimmäistä kertaa livenä The X Factor UK-laulukilpailussa 22. marraskuuta 2014.
Käännös suomeksi
Aleksandr Baranov

Aleksandr Baranov
Aleksandr Andrejevitš Baranov (ven. Александр Андреевич Баранов; 1747 Kargopol – 16. huhtikuuta 1819 Sundasalmi) oli venäläinen kauppias, virkamies ja Venäjän Amerikan ensimmäinen kuvernööri. Hän johti Venäläis-amerikkalaisen kauppakomppanian operaatiota Alaskassa vuosina 1799–1818.
Ura

Baranov syntyi Kargopolissa kauppiasperheeseen. Hän muutti 1780-luvulla Irkutskiin, missä hän otti vastaan Šelihovin kauppakomppanian pääjohtajan viran vuonna 1790. Baranov saapui vuonna 1791 Alaskaan, missä hän pysyi vuoteen 1818 asti. Hänen alaisuudessaan Alaskan alueella turkiskauppaan keskittyneestä Šelihovin yrityksestä tuli Venäjän Amerikan siirtokunta. Baranovin alaisuudessa siirtokunnan talous kasvoi ja sen hallitsema alue laajeni huolimatta työvoiman ja materiaalin puutteesta, mikä teki hänestä suositun johtajan niin Pietarin hovissa kuin Šelihovin yrityksen päämajassa. Vuodesta 1799 lähtien Baranov oli siirtokunnan absoluuttinen hallitsija poistumiseensa asti.
Baranov perusti vuonna 1799 siirtokunnan pääkaupungiksi Novo-Arkhangelskin pikkukaupungin. Hän keskittyi kuvernöörinä toimiessaan kolonialistiseen ekspansioon, kauppakomppanian taloudelliseen kasvuun ja Venäjän Pohjois-Amerikan turvallisuuden takaamiseen. Siirtokunnassa työskennelleet lähetyssaarnaajat kritisoivat Baranovia alkuperäisväestön käännytystyön ja opetuksen väheksymisestä. Uskonnolliset menot ja käännytystyön Baranov näki rasitteena taloudellisille tavoitteille. Lisäksi lähetyssaarnaajat eivät hyväksyneet Baranovin alaisuudessa tapahtunutta alkuperäisväestön julmaa kohtelua.
Baranov jäi eläkkeelle kuvernöörin virastaan vuonna 1818 omasta pyynnöstään. Matkallaan takaisin Venäjälle hän kuoli merellä keltakuumeeseen.
Yksityiselämä

Baranov avioitui 1770-luvulla Matrjona Markovan kanssa. Matrjona ei kuitenkaan seurannut puolisoaan Alaskaan, missä Baranov otti rakastajattarekseen alkuperäisväestöön kuuluvan naisen, joka otti kasteessa nimekseen Anna Grigorjevna. Puolisonsa kuoltua Baranov otti Anna Grigorjevnan viralliseksi vaimokseen ja heille syntyi kolme lasta: poika Antipatr (1795) sekä tyttäret Irina (1804) ja Jekaterina (1808).
Vinosidonta

Nurmeksen seurakunnan virkatalo harjannostamisvaiheessa 1955. Rakennustelineet on tuettu maahan reevoilla ja rakennuksen runko jäykistetty vinolaudoituksella.
Vinosidonta (revaus, reevaus, reivaus, treevaus) on rakenne, joka toimii rankarakenteisen rakennuksen rungon jäykisteenä. Vinosidonta tehdään puurunkoisessa rakenteessa yleensä lautojen tai lankkujen avulla. Teräsrakenteissa käytetään vastaavia teräksisiä vinositeitä.
Runkotolppa voidaan tukea vinositeen avulla maasta tai alajuoksusta, tai vaakarevan avulla toisesta jo tuetusta runkotolpasta. Puiset kattoristikot sidotaan naapuriristikoihin ristikkäisillä lautasiteillä.
Vinositeet välittävät rakennukseen kohdistuvat vinot ja vaakasuorat kuormat, kuten tuulikuorman, rakennuksen perustuksille. Vinosidonta tai muu vastaava jäykiste on välttämätön rakennuksen rungon osa.
Wendla Salokas

Wendla Matilda Salokas (o.s. Ivaska, 1. kesäkuuta 1889 Viipuri – 22. marraskuuta 1969 Lahti) oli suomalainen teologi ja opettaja, joka tunnetaan ensimmäisenä teologisen loppututkinnon suorittaneena suomalaisena naisena.
Elämä

Kirjoitettuaan ylioppilaaksi Viipurin Vanhasta Yhteiskoulusta Wendla Salokas aloitti teologian opinnot Helsingin yliopistossa vuonna 1909 ja suoritti erotutkinnon joulukuussa 1913. Sukupuolensa vuoksi hän tarvitsi vielä erivapauden opintojensa suorittamiseen. Salokas olisi alun perin halunnut sielunhoitajaksi Hämeenlinnan naisvankilaan, mutta kun sopivaa vakanssia ei ollut, hän aloitti opettajana Terijoen yhteiskoulussa 1914. Kun Terijoki sodan jälkeen luovutettiin Neuvostoliitolle Salokas muutti Lahteen, jossa myös Terijoen yhteiskoulu jatkoi toimintaansa nimellä Kannaksen yhteislyseo. Hän toimi koulussa eri aineiden opettajana eläkkeelle jäämiseensä vuoteen 1962 saakka.
Salokas vaikutti aktiivisesti kunnalliselämässä ja yhdistystoiminnassa molemmilla paikkakunnilla. Hän oli mukana muun muassa sotilaskotitoiminnassa. Jatkosodan aikana Salokas kiersi miehitetyssä Itä-Karjalassa sotilaskotien tarkastajana, ja piti myös kenttähartauksia. Vihreän sotilaskotisisaren pukunsa ansiosta hän sai lempinimen ”vihreä piispa”. Salokas ei kuitenkaan koskaan anonut pappisvihkimystä.
Perhe

Salokkaan vanhemmat olivat koneenhoitaja Karl Johan Ivaska ja Ida Maria Jordan. Hänen puolisonsa oli Terijoen yhteiskoulun rehtori Martti Salokas (1888–1967), jonka kanssa Salokas avioitui vuonna 1917. Pariskunnan tytär Irja syntyi 1918.
Teokset

Taivasta kohti : rukouskirja koulujen rukoushetkiä varten.  Helsinki:  Otava, 1929.
Terijoen kansakoululaitoksen historia vv. 1882–1932.  Terijoki:  tuntematon, 1932.
Anders Jeurling

| Anders Jeurling |
| --- | --- |

Henkilötiedot
Syntynyt: 1851
Kuollut: 1906 (54–55 vuotta)
Ammatti:  päätoimittaja
Anders Jeurling (1851–1906) oli ruotsalainen lehtimies, joka lähdettyään Aftonbladetista perusti vuonna 1889 Stockholms-Tidningenin ja oli sen päätoimittaja lyhyitä taukoja lukuun ottamatta kuolemaansa saakka.
Aiheesta muualla

Kuvia tai muita tiedostoja aiheesta Anders Jeurling Wikimedia Commonsissa
Wham Rap! (Enjoy What You Do)

| ”Wham Rap! (Enjoy What You Do)” Wham! |
| --- | --- | --- |

Singlen tiedot
 Albumilta: Fantastic
 Julkaistu: kesäkuu 1982
 Tuottaja(t): Bob Carter
 Tyylilaji: funk, pop-rap
 Kesto: 03.30 (7″)
 Levy-yhtiö: CBS, Innervision
Listasijoitukset
  8.  13.
Wham!:n muut singlet
|   | ”Wham Rap! (Enjoy What You Do)” 1982 | ”Young Guns (Go for It!)” 1982 |
Wham Rap! (Enjoy What You Do) on yhdysvaltalaisen pop-duo Wham!in ensimmäinen single, joka julkaistiin vuonna 1982 albumilta Fantastic. Kappaleen ovat sanoittaneet yhtyeen jäsenet George Michael ja Andrew Ridgeley. Kappale nousi ilmestyessään Britannian singlelistan kahdeksannelle sijalle. Irlannissa se ylsi singlelistan kolmannelletoista sijalle.
Syyskuussa 2017 kappaleen vuoden 1986 versiota käytettiin H&M:n mainoskampanjassa.